अदालगुरि जिल्ला एबसुनि बानजायनायाव दिनै मोनसेे मेलेमजिबि मेल जानानै थाङो ৷ भेरगावनि खैराबारि अलंबार गोजौ फरायसालिनि कनफारेन्स ह’लाव खुंनाय मेलखौ सामलायो अदालगुरि जिल्ला दुलाराय बर’ फरायसा आफादनि आफादगिरि आनन्द दैमारिआ ৷ जिल्ला एबसुनि गाहाइ नेहाथारि कर्नेलियास दैमारिआ जागायनाय बे मेलेमजिबि आफादाव गाहाइ आलासि महरै बाहागो लायो एबसुनि आफादगिरि दिपेन बर’आ ৷ भेरगाव महकुमानि सिङाव थानाय मोन डाइन ओनसोलारि एबसुनि दैदेनगिरिजों लोगोसे समाज सिबिआरि,सोलोंथायगिरि, मेलेमजिबिफोरखौ लाफानानै गासै थामजौनिबो बांसिन सुबुंफोरा बाहागो लानाय मेलाव एबसुनि आफादगिरि दिपेन बर’आ आथिखालनि थासारिनि सायाव गुवारै बुंफुरनानै होना फैबाय थानाय समफोराव बिटिआर गोरोबथानि मोनफ्रोमबो दफाफोरखौ आबुङै मावफुंनो जुनै राजखान्थिआरि सोलायथाय नांगौ जानानै फैदों होननानै बुंथियो ৷ बिनिखायनो एबसुआ सागानगिरि महरै हायुङारि सोलायनायखौ नोजोर होनानै इउपिपिएल दोलोखौ मदद आरो हेफाजाब होदों होन्नानै बुङो ৷